b'\n_START_ARTICLE_\nMiika M\xc3\xa4kitalo\n_START_PARAGRAPH_\nMiika M\xc3\xa4kitalo (s. 1977 H\xc3\xa4meenlinna) on toiminut M-Files Oy:n toimitusjohtajana vuodesta 2012 l\xc3\xa4htien. Aiemmin h\xc3\xa4n oli johtajana Ratahallintokeskuksessa  ja Liikennevirastossa. Koulutukseltaan h\xc3\xa4n on tekniikan tohtori.\n_START_SECTION_\nUra\n_START_PARAGRAPH_\nM\xc3\xa4kitalo opiskeli tuotantotaloutta ja logistiikkaa Tampereen teknillisess\xc3\xa4 yliopistossa. H\xc3\xa4n valmistui diplomi-insin\xc3\xb6\xc3\xb6riksi vuonna 2002 ja teki diplomity\xc3\xb6ns\xc3\xa4 Ratahallintokeskuksessa-virastolle, jossa oli my\xc3\xb6s t\xc3\xb6iss\xc3\xa4. H\xc3\xa4nen vastuullaan oli esimerkiksi selvitt\xc3\xa4\xc3\xa4, miten junaliikennett\xc3\xa4 voisi avata kilpailulle. Vuosina 2004-2005 h\xc3\xa4n oli vuoden verran t\xc3\xb6iss\xc3\xa4 liikenne- ja viestint\xc3\xa4ministeri\xc3\xb6ss\xc3\xa4, mutta palasi sielt\xc3\xa4 Ratallintokeskukseen yksik\xc3\xb6n p\xc3\xa4\xc3\xa4llik\xc3\xb6ksi. H\xc3\xa4net nimitettiin osastonjohtajaksi ja viraston johtoryhm\xc3\xa4\xc3\xa4n ja h\xc3\xa4n oli mukana luomassa Liikennevirastoa. Toimiessaan Ratahallintokeskuksen liikenteenhallintayksik\xc3\xb6n p\xc3\xa4\xc3\xa4llikk\xc3\xb6n\xc3\xa4 vuonna 2007 h\xc3\xa4n v\xc3\xa4itteli tekniikan tohtoriksi    Tampereen teknillisest\xc3\xa4 yliopistosta. H\xc3\xa4nen v\xc3\xa4it\xc3\xb6skirjansa nimi oli "Markkinoilletulo ja rautatiemarkkinoiden muutos kotimaisen tavaraliikenteen avautuessa kilpailulle Suomessa". Rautatieliikenteen vapautumista tutkineen v\xc3\xa4it\xc3\xb6skirjansa j\xc3\xa4lkeen h\xc3\xa4n oli mukana rautatieliikenteen kilpailutusta pohtivassa liikenne- ja viestint\xc3\xa4ministeri\xc3\xb6n ty\xc3\xb6ryhm\xc3\xa4ss\xc3\xa4._NEWLINE_Vuonna 2010 M\xc3\xa4kitalo aloitti talous- ja strategiajohtajana M-Filesiss\xc3\xa4. Yrityksess\xc3\xa4 oli tuolloin t\xc3\xb6iss\xc3\xa4 vajaat 40 henke\xc3\xa4 ja sen liikevaihto oli alle kolme miljoonaa euroa. H\xc3\xa4nest\xc3\xa4 tuli M-Filesin toimitusjohtaja vuonna 2012 , jolloin yrityksen liikevaihto oli 6 miljoonaa. Vuoteen 2017 menness\xc3\xa4 liikevaihto oli kasvanut yli 50 miljoonaan. M\xc3\xa4kitalon aikana yritys on saanut my\xc3\xb6s Suomen historian suurimman kasvuvaiheen investoinnin, 33 miljoonaa euroa.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nM\xc3\xa4kitalo on naimisissa ja h\xc3\xa4nell\xc3\xa4 on kaksi lasta. M\xc3\xa4kitalon vanhemmat ovat kotoisin Etel\xc3\xa4-Pohjanmaalta, ja h\xc3\xa4n itse k\xc3\xa4vi peruskoulua ja lukiota Sein\xc3\xa4joella.'